15.aprillil avas kunstnik Ervin Õunapuu Tallinnas Raekoja platsil asuvas Galeriis – M oma fotonäituse “Fikseeritud miraažid”. Näitus on üleval kuni 29. aprillini.
#000002
Mulle tundub, et Ervini esteetika on igivana ja tema maailmanägemine olemise piire laiendav. Teatritasku avaldab allpool loo, mis kirjutatud sama näituse Pariisis väljasoleku puhuks. On lootust, et näitus pärast Pariisi jaTallinna Puises maandub.
#000003
Kolmapäeval (5. novembril kell 18) avatakse Pariisis Art Montparnasse ́ galeriis teatrikunstnik Ervin Õunapuu näitus „ Le mirage“ . Kunstnik eksponeerib seal viimasel aastal valminud fotokollaaže. Ervini nähtud jäätunud maailm on enamikul eestlastest Eestimaal veel nägemata. Näitusele jõuab valik, 50 fotot kapal (kapa on uus materjal, 5mm papp, jäik, fotod on mõõdus 50×70 cm). Kunstniku arvutis on neid pilte ta oma sõnul sootuks rohkem – neljasaja ringis. Kui palju on neid meie mõtetes?
#000006
Kahjuks ei saa ma ja paljud teised, kes ehk sest näitusest huvitatud, sõna „näeme“ öelda Ervinile Pariisis.
#000009
Tead, pinginaaber Ervin, miks? Sest mul ju tänases Eestis ei kõlba enam KULKAlt Pariisi sõiduks raha küsida, sest materiaalselt mõtlev Eestimaa ju kurjustaks nendega ja minuga. Turistiks peaks. Ja kui veel juhtub, et näituse avamisel sümboolse šampusepokaaliga pildile jääksime, oleksin kurjategija. Raha muide tuleb nüüd kokku hoida ja targemaks saamine ei ole Eestis mitte kunagi riiklikult tähtis olnud.
#000010
Ervin Õunapuu annab pisut lootust, et ta tuleval nädalal Pariisis eksponeeritud töid ka Eestis näha saab. Ausa mehena ka selgitab: „ Kunstnike Liidu liikmena olin ma täiesti kindel, et saan eksponeerida näitust „50“ Kunstihoone Galeriis, mis asub Tallinnas Vabaduse väljak 6. Pidulik avamine pidi toimuma 2006. aasta augusti alguses.
#000011
Tegin varakult avalduse, nagu kord ja kohus, lisasin CV, näituse kirjelduse, projekti eelarve... Kuraator, keda tunnen üle 20 aasta, oli väga lahke ja kõik tundus korras olevat päevani, mil ta teatas mulle, et näitust ei tule. Kõik. Ei ühtki põhjendust.“
#000012
Ervini sõnul ei ole Pariisi näitus üheselt seotud sellega, et ta siin näitust teha ei saaks. Küsimusele, miks just Pariisis, vastab ta: „Noorena oli üks minu paljudest unistustest korraldada suur näitus Pariisis ja just Montparnasse ́l, see koht oli siis ja on ka praegu minu jaoks eriline, lausa mütoloogiline.
#000014
Need pildid, see komplekt, ei vanane, vastupidi, mida aeg edasi, seda täpsemaks ja võikamaks need fotoennustused muutuvad. Ja nüüd on mul hea teada saada, kuidas seesama näitus avab end teises kultuuriruumis inimestele, kes ei tea minu kodumaist staatust n-ö kriminaalse teisitimõtlejana. “Le mirage“ on rändnäitus, mis läheb edasi Saksamaale, juuli lõpuks jõuavad pildid Puise kultuurimajja Läänemaal, kus toimub tuuri pidulik lõpetamine.“
#000015
Alevid – maa ja linna vahel
Euroopa kajab Narva Vabaduse festivalist, kuid korraldajal on näpud põhjas
Fragmentaarium vabadusest – mis maa(ilm) see on?
Käokingad tema majesteet Ita Everile
#000020
Tere sobrama Teatritaskus! Teatritasku on koht, kuhu igaüks võib torgata sõrme ja anda käe. Teatritasku on koht, kus elu saab kokku teatriga. Teatritaskus on Raplamaa ajalehe Nädaline kunagine lisa Teatriküljed. Teatriküljed on ilmunud 2006. aasta algusest ja tasapisi võiks taskupõhjast leida kõik seniilmunud ja just ilmuvad lood. Monoloogid, dialoogid, intervjuud... kõik eesmärgil, et taskupõhja tekiks teatripilt. Ehk saab siit isegi vastuse, miks teater on, mis teater on? Tasku täieneb ajas. Ja kui sa juba siin käid, siis kirjuta ka midagi! Eesriie avaneb.
#000023
Teatriküljed on ilmunud 2006. aasta algusest ja tasapisi võiks taskupõhjast leida kõik seniilmunud ja just ilmuvad lood. Monoloogid, dialoogid, intervjuud... kõik eesmärgil, et taskupõhja tekiks teatripilt. Ehk saab siit isegi vastuse, miks teater on, mis teater on? Tasku täieneb ajas. Ja kui sa juba siin käid, siis kirjuta ka midagi!
#000025